**Acta d’una junta general extraordinària i universal en la qual s’acorda per unanimitat dissoldre i liquidar simultàniament la societat i nomenar liquidadors d’una societat de responsabilitat limitada** (art. 178, 202 i 360 i seg. del RDL 1/2010, de 2 de juliol, pel qual s’aprova el text refós de la Llei de societats de capital)

**Autor:** Fede Segura Wallin

**ACTA DE LA JUNTA GENERAL EXTRAORDINÀRIA I UNIVERSAL DE SOCIS DE ..............., SL**

Al domicili social de ..............., SL (d’ara endavant, la “societat”), situat a *...............*, a les .......... h del dia ..............., la totalitat dels socis titulars del 100% del capital social de la societat, trobant-se presents o degudament representats, acorden per unanimitat constituir-se en Junta General Extraordinària de Socis, amb caràcter universal, a l’empara del que estableixen els estatuts socials i l’article 178 del Reial decret legislatiu 1/2010, de 2 de juliol, pel qual s’aprova el text refós de la Llei de societats de capital (d’ara endavant, la “LSC”).

Actua com a president/a el Sr./Sra. ..............., i com a secretari/ària, el Sr./Sra. ..............., escollits per unanimitat dels assistents per ocupar aquests càrrecs en aquesta Junta.

A l’efecte del que preveu l’article 180 de la LSC, s’informa que assisteix/en a aquesta Junta General ............... (*Escolliu:* *l’administrador únic/els administradors mancomunats/els administradors solidaris/els consellers*) de la societat.

Oberta la sessió, i en compliment del que preveuen l’article 192 de la LSC i els articles 97 i 98 del Reglament del Registre Mercantil, s’elabora la llista d’assistents, de la qual resulta la concurrència, personal o per representació, a aquesta Junta de tots els socis titulars de tot el capital social. La dita llista d’assistència s’incorpora a continuació en aquesta acta, i s’hi fa constar el nom de tots els assistents, que la signen.

**Llista d’assistents:**

1. ............... (*nom i cognoms*), assisteix personalment, com a soci/sòcia titular de .......... (*nombre*) participacions socials.

Firma a continuació:

(*signatura*)

1. ............... (*nom i cognoms*), assisteix en nom i representació del soci/sòcia ..............., titular de .......... (*nombre*) participacions socials.

Firma a continuació:

(*signatura*)

(*Enumereu tants assistents com sigui necessari i, d’entre les dues redaccions anteriors, escolliu la que escaigui en cada cas. S’assumeix que tots els socis assistents són persones físiques.*)

Havent ratificat tots ells la seva voluntat unànime de constituir-se en Junta General Extraordinària de Socis amb caràcter universal, el president/a la declara constituïda vàlidament i amb aptitud legal suficient per prendre tota classe d’acords i decisions sobre els punts continguts en l’ordre del dia següent, que tots els assistents accepten per unanimitat:

**ORDRE DEL DIA**

Primer. Aprovació de la dissolució i la liquidació simultània de la societat

Segon. Destitució de l’administrador únic i nomenament del liquidador únic (*Adapteu aquest punt en funció de la composició de l’òrgan d’administració i del nombre de liquidadors que es nomeni.*)

Tercer. Aprovació del balanç final de liquidació de la societat, de l’informe d’operacions de liquidació i del projecte de divisió de l’haver resultant de la societat

Quart. Liquidació de la societat i repartiment de l’haver social resultant

Cinquè. Deure de conservació dels llibres de comerç

Sisè. ...............

(*Enumereu tants punts de l’ordre del dia com sigui necessari.*)

Un cop sotmesos a deliberació els punts de l’ordre del dia, i sense que s’hagi sol·licitat que quedi constància en acta de cap intervenció, els socis adopten, per unanimitat, els següents

**ACORDS**

**Primer. Aprovació de la dissolució i liquidació simultània de la societat**

La Junta General acorda, per unanimitat, dissoldre la societat a l’empara del que disposa l’article 368 de la LSC.[[1]](#footnote-1)

**Segon. Destitució de l’administrador únic i nomenament del liquidador únic**

La Junta General acorda, per unanimitat, destituir del càrrec d’administrador únic de la societat el Sr./Sra. ..............., les circumstàncies personals del qual consten inscrites en el Registre Mercantil i no han variat.

Així mateix, la Junta General acorda, per unanimitat, nomenar liquidador únic de la societat el Sr./Sra. ..............., major d’edat, de nacionalitat ..............., amb domicili a ............... i titular del NIF ............... .

Present en aquest acte, el Sr./Sra. ............... signa a continuació perquè en quedi constància degudament; accepta el seu nomenament com a liquidador/a únic; promet exercir el seu càrrec fidelment, i manifesta que no està incurs en cap de les incompatibilitats establertes legalment o estatuàriament.

Firma a continuació:

(*signatura*)

(*Adapteu aquest punt en funció de la composició de l’òrgan d’administració i del nombre de liquidadors que es nomeni.*)

**Tercer. Aprovació del balanç final de liquidació de la societat, de l’informe d’operacions de liquidació i del projecte de divisió de l’haver resultant de la societat**

De conformitat amb els acords anteriors, la Junta General acorda, per unanimitat, aprovar el balanç final de liquidació que s’adjunta com a **annex I** a aquesta acta, l’informe d’operacions de liquidació i el projecte de divisió de l’haver resultant de la societat.

En pro de la claredat, es deixa constància que, en no existir actius ni passius pendents de ser liquidats, tal com resulta del balanç de liquidació esmentat, no ha estat necessari dur a terme operacions de liquidació. Així mateix, es deixa constància que el patrimoni resultant del balanç de liquidació esmentat és igual a 0 €, per la qual cosa no existeix haver resultant repartible entre els socis.

**Quart. Liquidació de la societat i repartiment de l’haver social resultant**

Com s’ha fet constar anteriorment, s’ha aprovat liquidar la societat.

Així mateix, tal com també s’ha fet constar anteriorment, el patrimoni de la societat, de conformitat amb el balanç final de liquidació aprovat, és de 0 €. En conseqüència, no en resulta cap haver social repartible entre els socis, per la qual cosa no es reparteix cap quota de liquidació entre aquests (pel fet que el seu valor és igual a 0 €).

De conformitat amb l’article 395.2 de la LSC, s’incorpora com a **annex II** a aquesta acta la relació dels socis de la societat.

**Cinquè. Deure de conservació dels llibres de comerç**

El liquidador únic (*o els liquidadors, segons escaigui*) de la societat assumeix el deure de conservar els llibres de comerç de la societat i la resta de documentació relativa al tràfic d’aquesta durant el termini de sis (6) anys a comptar de la data de l’assentament de cancel·lació de la societat, de conformitat amb el que preveu l’article 247.5 del Reglament del Registre Mercantil.

**Sisè. ...............** (*Indiqueu el punt de l’ordre del dia.*)

............... (*Deixeu constància de l’acord adoptat.)*

(*Afegiu tots els punts de l’ordre del dia i els acords que corresponguin.*)

El secretari/ària redacta i llegeix aquesta acta, i, un cop l’aproven els assistents per unanimitat al final de la reunió, la signa juntament amb el vistiplau del president/a.

I, atès que no hi ha més assumptes per tractar, el president/a aixeca la sessió.

**Vist i plau del president/a El secretari/ària**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Sr./Sra. ............... Sr./Sra. ...............

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.*

1. Hi ha altres causes de dissolució obligatòria previstes legalment, vegeu l’article 363 LSC. [↑](#footnote-ref-1)